CELEX: 62018TN0379
Language: sk
Date: 2018-06-22 00:00:00
Title: Vec T-379/18: Žaloba podaná 22. júna 2018 – WI/Komisia

24.9.2018   
            
            
               SK
            
            
               Úradný vestník Európskej únie
            
            
               C 341/16
            
         
      Žaloba podaná 22. júna 2018 – WI/Komisia
      (Vec T-379/18)
      (2018/C 341/28)
      Jazyk konania: francúzština
      
         Účastníci konania
      
      
         Žalobca: WI (v zastúpení: T. Bontinck a A. Guillerme, avocats)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil napadnuté rozhodnutia,
               
            
                  —
               
               
                  uložil vyplácanie pozostalostného dôchodku [WI],
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu Úradu Európskej komisie pre správu a úhradu individuálnych nárokov (PMO) zo 16. augusta 2017, ktorým bolo žalobcovi odmietnuté priznanie pozostalostného dôchodku, ako aj proti potvrdzujúcemu rozhodnutiu uvádza žalobca dva žalobné dôvody.
      
                  1.
               
               
                  Prvý žalobný dôvod je založený na zjavne nesprávnom posúdení pojmu pozostalý manžel, ako aj na porušení článku 1d ods. 2 Služobného poriadku úradníkov Európskej únie (ďalej len „služobný poriadok“) a článku 17 jeho prílohy VIII, keďže Komisia pri zamietnutí žiadosti žalobcu o uznanie jeho postavenia pozostalého manžela vychádzala zo zužujúceho a chybného výkladu uvedeného pojmu stanoveného v služobnom poriadku.
               
            
                  2.
               
               
                  Druhý žalobný dôvod je založený na porušení zásady riadnej správy vecí verejných a povinnosti riadnej starostlivosti, pretože podľa žalobcu mala Komisia pri výklade článku 17 prílohy VIII služobného poriadku zohľadniť výnimočné okolnosti prejednávanej veci tak, že ho mala vyložiť v tom zmysle, že žalobca má z titulu svojho postavenia pozostalého manžela právoplatný nárok na dôchodok.